《遣兴》
元代·宗衍

清晨启重门，童子净洒扫。披衣视天宇，野旷日杲杲。

忆昨怀故园，似遭青山恼。一捐彼此念，适意无不好。

我性真坦率，逢人辄倾倒。非关渠我欺，摆落自不早。

凉飙吹衣裳，溪色映青稻。饮水读我书，逍遥以终老。

作者简介：（ 1309—1351）元僧。平江路人，字道原。工诗，善书法。顺帝至正初居石湖楞伽寺，一时名士多与游。后主嘉兴德藏寺。诗清丽幽茂。有《碧山堂集》。